Το NewPipe δε χρησιμοποιεί ούτε τα αποθετήρια πλαισίων της Google ούτε την API του YouTube. Αναλύει μόνο τον ιστότοπο ώστε να αποκτήσει τις πληροφορίες που χρειάζεται. Επομένως, αυτή η εφαρμογή μπορεί να χρησιμοποιηθεί σε συσκευές που δεν έχουν εγκατεστημένες τις Υπηρεσίες της Google. Ακόμη, δεν απαιτείται λογαριασμός στο YouTube για τη χρήση του NewPipe. Επίσης, ανήκει στην κατηγορία του Λογισμικού Ανοικτού Κώδικα (FLOSS).
